wannaphong/clean_thaiwikipedia huggingface dataset:
# เซียร์เกย์ ออฟชินนิคอฟ
เซียร์เกย์ อะนาโตลเยวิช ออฟชินนิคอฟ (; 25 มกราคม ค.ศ. 1969 – 29 สิงหาคม ค.ศ. 2012) เป็นหัวหน้าโค้ชวอลเลย์บอลหญิงทีมชาติรัสเซีย เขากระทำการอัตวินิบาตกรรมในช่วงสามสัปดาห์ภายหลังจากที่ทีมของเขาเป็นฝ่ายแพ้วอลเลย์บอลหญิงทีมชาติบราซิลในวอลเลย์บอลในโอลิมปิกฤดูร้อน 2012 รอบควอเตอร์ไฟนอล

 ประวัติ 
เซียร์เกย์ ออฟชินนิคอฟ ได้รับการฝึกฝนที่โรงเรียนกีฬาประจำสเวียร์ดลอฟสค์ และในภายหลังได้เล่นให้กับสโมสรวอลเลย์บอลของรัสเซียหลายสโมสร ทั้ง CSKA, SKA (ฮาบารอฟสค์), เนฟยานิค (ยาโรสลาฟ), ออคตัน (โนโวคายบีเชฟสค์) และ เนฟยานิค (ยูฟ่า)

เขาเริ่มอาชีพโค้ชใน ค.ศ. 1998 เมื่ออดีตเพื่อนร่วมทีมอย่าง เซียร์เกย์ ชิลยาพนิคอฟ ได้เชิญออฟชินนิคอฟ ให้ทำหน้าที่ผู้ฝึกสอนทีม เนฟยานิค (ยาโรสลาฟ) ในฐานะผู้ช่วยผู้ฝึกสอน เขาเป็นผู้รับผิดชอบในส่วนของการสอดแนมสำหรับผู้เล่นระดับเยาวชน ใน ค.ศ. 2001 เขามีส่วนร่วมกับสตาฟฟ์ประจำทีม เนฟยานิค (ยูฟา)

เมื่อวันที่ 29 สิงหาคม ค.ศ. 2012 ได้มีการพบร่างของ เซียร์เกย์ ออฟชินนิคอฟ ในวัย 43 ปี ซึ่งอยู่ในสภาพถูกแขวนคออยู่ในห้องพักของโรงแรม ณ ค่ายฝึกในเมืองโพเรค ประเทศโครเอเชีย ภายหลังจากตำรวจโครเอเชียตรวจสอบสถานที่เกิดเหตุ ก็ไม่ได้พบหลักฐานการก่อเหตุฆาตกรรมแต่อย่างใด โดยได้สรุปเหตุการณ์นี้ว่าเป็นการฆ่าตัวตาย

 ความสำเร็จในการทำหน้าที่ผู้ฝึกสอน 
โอมิชกา (โอมส์)
 เหรียญทองแดง จากรายการรัสเซียคัพ 2009
ดีนาโม (คราสโนดาร์)
 เหรียญทองแดง จากรายการชิงแชมป์รัสเซีย 2010/2011
 เหรียญเงิน จากรายการรัสเซียคัพ 2010
 เหรียญทองแดง จากรายการรัสเซียคัพ 2011
 เหรียญเงิน จากรายการ ซีอีวีคัพ 2010/2011
ดีนาโมมอสโก
 เหรียญเงิน จากรายการชิงแชมป์รัสเซีย 2011/2012
ทีมนักเรียนหญิงรัสเซีย
 เหรียญทองแดง จากกีฬามหาวิทยาลัยโลกฤดูร้อน 2011
# ดอกไม้ (เพลง)
ดอกไม้ เป็นเพลงที่มีเนื้อร้องมาจากบทกวี "ดอกไม้จะบาน" ในกวีนิพนธ์ของ จิระนันท์ พิตรปรีชา เรื่อง ใบไม้ที่หายไป : กวีนิพนธ์แห่งชีวิต ซึ่งได้รับรางวัลวรรณกรรมสร้างสรรค์ยอดเยี่ยมแห่งอาเซียน ขับร้องเพลงครั้งแรกโดย สุชาติ ชวางกูรรายการแฟนพันธุ์แท้ปี 2012 วรรณกรรมซีไรท์

ผู้ขับร้อง
เพลงดอกไม้ได้นำไปร้องโดยมีรายนามผู้ขับร้อง ดังนี้
 ผู้ขับร้อง  อัลบั้ม สุชาติ ชวางกูร  จากฉันถึงเธอ นันทิดา แก้วบัวสาย   ดาวร้อยเดือน ชุดพิเศษ 4
# อูว์โก โยริส
อูว์โก โยริส (เกิด 26 ธันวาคม ค.ศ. 1986) เป็นนักฟุตบอลชาวฝรั่งเศส ปัจจุบันเล่นในตำแหน่งผู้รักษาประตูให้กับลอสแอนเจลิสในเมเจอร์ลีกซอกเกอร์ และฟุตบอลทีมชาติฝรั่งเศส
# ธอร์ เทพเจ้าสายฟ้า
ธอร์ เทพเจ้าสายฟ้า   เป็นภาพยนตร์ซูเปอร์ฮีโรที่มาจากต้นฉบับการ์ตูนของมาร์เวลคอมิกส์ในชื่อเดียวกัน ธอร์ สร้างโดย มาร์เวล สตูดิโอส์ และจัดจำหน่ายโดย พาราเมาต์พิกเจอส์ กำหนดตารางจัดฉายครั้งแรกในสหรัฐอเมริกาวันที่ 21 เมษายน พ.ศ. 2554

นักแสดง
บทบาทนักแสดงพากย์ไทย ธอร์Thorคริส เฮมส์เวิร์ท(Chris Hemsworth)ณฐพงษ์ เธียรสวัสดิ์กิจเจน ฟอสเตอร์Jane Fosterนาตาลี พอร์ตแมน(Natalie Portman)อังคณา พานประทีปโลกิLokiทอม ฮิดเดิลสตัน(Tom Hiddleston)กริน อักษรดีเฮมดัลล์ Heimdallไอดริส เอลบา(Idris Elba)เกรียงศักดิ์ เหรียญทองโอดินOdinAnthony Hopkinsบุญชนะ โชควิชาโกศลดร.อีริค เซลวิกDr.erik Selvigสเตลลัน สการ์สการ์ด(Stellan Skarsgard)พีรศักดิ์ เกษรฟิล โคลสันPhil Coulsonคลาร์ก เกรกก์(Clark Gregg)สกล รัตนพรหมมาลอฟีย์LaufeyColm Feoreเอกชัย พงศ์สมัยคลิ้นต์ บาร์ตัน/ฮอว์กอาย(Clint Barton/Hawkeye)เจเรมี เรนเนอร์(Jeremy Renner)คมสรร รัตนากรบดีนิค ฟิวรี่(Nick Fury)ซามูเอล แอล. แจ็คสัน(Samuel L. Jackson)เกรียงศักดิ์ เหรียญทอง
# ยูรี เกลแมน
ยูรี เกลแมน (13 ตุลาคม ค.ศ. 1955 —) เป็นผู้ฝึกสอนฟันดาบสากลให้แก่ทีมชาติสหรัฐอเมริกาสามสมัย (ซิดนีย์, เอเธนส์ และปักกิ่ง) รวมถึงเป็นผู้ฝึกสอนกระบี่ทีมชาติชาย และเป็นหัวหน้าผู้ฝึกสอนฟันดาบสากลให้แก่แชมป์ NCAA 2001 อย่างมหาวิทยาลัยเซนต์จอห์น

ยูรี เกลแมน เป็นผู้ก่อตั้งศูนย์ฟันดาบแมนฮัตตัน ในนครนิวยอร์กมาเป็นระยะเวลากว่าสิบห้าปี โดยยูรีได้จัดเตรียมนักเรียน 22 คนสำหรับทีมชาติสหรัฐอเมริกา

สำหรับทีมชาติสหรัฐฯ ภายใต้การนำของยูรี ส่งผลให้นักฟันดาบของเขาชนะรายการเยาวชนชิงแชมป์โลกที่กดัญสก์ 2001, ทีมแกรนด์ไพร์ซ 2004, อันดับ 4 ของกีฬาโอลิมปิกในกรุงเอเธนส์, อันดับ 5 ชิงแชมป์โลกรุ่นใหญ่ที่ไลพ์ซิจ 2005 และเมื่อเร็วๆนี้ในการสร้างผลงานเหรียญเงินในโอลิมปิกฤดูร้อน 2008 ที่กรุงปักกิ่ง (คีธ สมาร์ท, ทิม มอร์เฮาส์, เจมส์ วิลเลียม, เจสัน โรเจอร์ส)

ในการแข่งขันเยาวชนชิงแชมป์โลก 2001 นักเรียนของยูรีอย่าง อีวาน ลี และ ทิม ฮากาเมน ต่างก็เป็นคนแรกที่นำเหรียญทองสู่สหรัฐอเมริกา

ชื่อของโค้ชยูรี เกลแมน ได้รับการจารึกไว้ในหอเกียรติยศฟันดาบสากลสหรัฐฯ ณ วันที่ 10 กรกฎาคม ค.ศ. 2010 ในรายการ ซัมเมอร์เนชันแนลแชมเปี้ยนชิป ที่แอตแลนตา
# การดวลลูกโทษ
การดวลลูกโทษ  คือการยิงประตูจากจุดโทษ เริ่มต้นในปี ค.ศ. 1970 ในกติกาฟุตบอล เป็นวิธีการตัดสินวิธีสุดท้ายเพื่อให้ทีมใดทีมหนึ่งผ่านเข้าสู่รอบถัดไปในการแข่งขันฟุตบอล (หรือตัดสินผู้ชนะการแข่งขัน) ในเกมแพ้คัดออก หากมีการเสมอกันในช่วงต่อเวลาพิเศษ การดวลจุดโทษมีความแตกต่างจากการยิงลูกโทษซึ่งเป็นส่วนหนึ่งของการเล่นในการแข่งขัน โดยการดวลลูกโทษจะเริ่มต้นโดยผู้ยิงฝ่ายละ 5 คน สลับกันยิงลูกโทษ โดยถ้าไม่สามารถตัดสินกันได้ให้มีการยิงต่อไปเรื่อย ๆ จนกว่าจะได้ผู้ชนะ

โดยการดวลลูกโทษที่ยาวนานที่สุด ได้รับการบันทึกไว้เป็นสถิติโลก เกิดขึ้นเมื่อปี ค.ศ. 2005 ในการแข่งขันรายการนามิเบียนคัพ ของประเทศนามิเบีย ซึ่งเป็นการแข่งขันกันระหว่าง เคเคพาเลส กับ เดอะซีวิก ผลปรากฏว่าเคเคพาเลสเอาชนะไปได้ 17–16 ซึ่งเท่ากับว่าทั้งสองสโมสรยิงจุดโทษพลาดกันถึงคนละ 15 ครั้งเลยทีเดียว

ในกลางปี ค.ศ. 2017 สหพันธ์ฟุตบอลยุโรป (UEFA) ได้ทดลองการใช้การยิงจุดโทษตัดสินแบบใหม่ เรียกว่า "เอบีบีเอ" (ABBA) โดยให้ผู้เล่นจากสโมสรแรกยิงไปก่อน จากนั้นผู้เล่นของอีกสโมสรจะทำการยิงติดต่อกันได้ถึง 2 คน จากนั้นจึงย้ายกลับมาเป็นสโมสรแรกอีก 2 คน และสลับกันสโมสรละ 2 คนแบบนี้ไปเรื่อย ๆ จนกว่าจะมีผู้ชนะ ซึ่งมีรูปแบบคล้ายกับการเล่นไทเบรกในกีฬาเทนนิส  โดยยูฟ่าได้นำเอาวิธีการแบบนี้มาทดลองใช้ครั้งแรกในฟุตบอลอังกฤษ คือ การแข่งขันคอมมิวนิตีชีลด์ 2017 ก่อนเปิดพรีเมียร์ลีก ฤดูกาล 2017–18 ระหว่าง อาร์เซนอล แชมป์เอฟเอคัพ กับ เชลซี แชมป์พรีเมียร์ลีก ผลการแข่งขันปรากฏว่า อาร์เซนอลเป็นฝ่ายชนะไป 4–1 หลังจากการแข่งขันในเวลาปกติ (และรวมทดเวลาบาดเจ็บไปอีก 5 นาที) เสมอกันที่ 1–1  โดยทางยูฟ่าอ้างเรื่องผลการศึกษาพบว่า สโมสรแรกที่ยิงเข้านั้นจะมีโอกาสชนะมากถึงร้อยละ 60  ดังนั้นจึงเปลี่ยนใหม่ให้การแข่งขันมีลุ้นและตื่นเต้นกว่าเดิม แต่ทว่าก็มีเสียงวิจารณ์ถึงความไม่เหมาะสม บ้างก็อ้างว่าไม่สนุก ไม่ทำให้ได้ลุ้นกันจริงหน้า 19, ระบบ "เอบีบีเอ" . "ตะลุยฟุตบอลโลก" โดย หมวดแซม. ไทยรัฐปีที่ 68 ฉบับที่ 21749: วันอังคารที่ 8 สิงหาคม พ.ศ. 2560: แรม 1 ค่ำ เดือน 9 ปีระกา หน้า 23, น่าผิดหวัง. "คุยนอกจอ" โดย เอกราช เก่งทุกทาง. มติชนปีที่ 40 ฉบับที่ 14394: วันอังคารที่ 8 สิงหาคม พ.ศ. 2560
# เบญจวรรณ วนิชจิวพันธ์
เบญจวรรณ วนิชจิวพันธ์  เป็นนักพากย์ชาวไทย เป็นชาวสุพรรณบุรีโดยกำเนิด ผ่านการอบรมจากสมาคมนักพากย์แห่งประเทศไทย และมีชื่อจากบทบาทยุย ฮิราซาวะ (Yui Hirasawa) ใน เค-อง! (K-On!), คิริโนะ โคซะกะ (Kirino Kōsaka) ใน โอะเระอิโมะ (Oreimo) และคิม บย็อล (Kim Byeol) ใน ป๊ะป๋าขาโจ๋ โอ๊ะโอ๋เบบี้ (Baby & Me)

ปัจจุบัน ทำงานประจำอยู่ที่เอ็ม พิคเจอร์ส กับโรส และทำงานให้แก่บริษัทอื่นบ้าง เช่น เดกซ์, แอนิแมกซ์, โมเดิร์นไนน์ทีวี และเคยพากย์ในทีมพากย์อินทรีมาก่อน

 ผลงาน 

 อนิเมะชุด 

{| class="wikitable" style="text-align:center;"
|-
! ชื่อเรื่อง
! บทบาท
! ผู้เผยแพร่  (ในประเทศไทย)
|-
| align = "center" colspan="30" bgcolor="#cecece"|
|-
| มายเมโลดี้ หนูน้อยแห่งป่าเมอร์รี่แลนด์ (Onegai My Melody)
| 
| โรส
|-
| align = "center" colspan="30" bgcolor="#cecece"|
|-
| แม่มดสาวหัวใจกุ๊กกิ๊ก (Sugar Sugar Rune)
| ช็อกโกลา เมยเยอร์ (Chocolat Meilleure)
| โรส
|-
| align = "center" colspan="30" bgcolor="#cecece"|
|-
| เทพแห่งแหวนคาริน (Kamichama Karin)
| คาริน ฮานาโชโนะ (Karin Hanazono)
| rowspan = "4"| โรส
|-
| แฟรี่เทล ศึกจอมเวทอภินิหาร (Fairy Tail)
| 
|-
| ยมทูตแสบสายพันธุ์ซ่า (Soul Eater)
| แพตตี ทอมป์สัน (Patty Thompson)
|-
| แองเจิ้ลสาวพิทักษ์จักรวาล (Galaxy Angel-Rune)
| แอพริคอต ซากุระบะ (Apricot Sakuraba)
|-
| align = "center" colspan="30" bgcolor="#cecece"|
|-
| นักรบเหล็กเทวะ (Busō Renkin)
| มาฮิโระ มุโต (Mahiro Mutō)
| rowspan = "4"| โรส
|-
| ลักกี☆สตาร์ (Lucky☆Star)
| 
|-
| วัยมันส์คนพันธุ์ A (S · A: Special A)
| อากิระ โทโด (Akira Tōdō)
|-
| ฮายาเตะ พ่อบ้านประจัญบาน (Hayate the Combat Butler)
| 
|-
| align = "center" colspan="30" bgcolor="#cecece"|
|-
| คานัน (Canaan)
| มาเรีย โอซาวะ (Maria Ōsawa)
| โรส
|-
| เค-อง! (K-On!)
| rowspan = "2"| ยุย ฮิราซาวะ (Yui Hirasawa)
| rowspan = "2"| เดกซ์
|-
| เค-อง!! (K-On!!)
|-
| 
| คิริโนะ โคซากะ (Kirino Kōsaka)
| โรส
|-
| align = "center" colspan="30" bgcolor="#cecece"|
|-
| คนลึกไขปริศนาลับ (Black Butler)
| 
| rowspan = "4"| โรส
|-
| คาแรคเตอร์ผู้พิทักษ์! (Shugo Chara!)
| 
|-
| ปฏิบัติการรักจักรกลทะยานฟ้า (IS <Infinite Stratos>)
| โฮกิ ชิโนโนโนะ (Hōuki Shinonono)
|-
| สงครามแดนสนธยา (Durarara!!)
| เซลตี สตรูลาสัน (Celty Sturluson)
|-
| align = "center" colspan="30" bgcolor="#cecece"|
|-
| ขอต้อนรับสู่ห้องเรียนนิยม (เฉพาะ)ยอดคน(Classroom Of The Elite)
| |โฮริคิตะ สุซุเนะ (Horikita Suzune) คารุยซาว่า เคย์ (Karuizawa Kei)
| Muse
|}

 โทคุซัทสึ 
 ชินเคนเจอร์ (โรส) รับบทเป็น ฮานาโอริ โคโตฮะ/ชินเคนเยลโล่
 โกไคเจอร์ (โรส) รับบทเป็น ไอม์ เดอ ฟามิว/โกไคพิงค์
 TOMICA ฮีโร่ เรสคิวฟอร์ซ (โรส) รับบทเป็น ชิราคิ จูริ/R-4

 เน็ตฟลิกซ์ 

 ริค แอนด์ มอร์ตี้ (วอร์เนอร์บราเธอส์) รับบทเป็น เบธสมิธ (แม่ของมอร์ตี้ และ ซัมเมอร์)'' 

 อื่น ๆ 

 ป๊ะป๋าขาโจ๋ โอ๊ะโอ๋เบบี้ (เอ็ม พิคเจอร์ส) รับบทเป็น คิม บย็อล
 ศึกเทพมังกรพิภพสมุทร (เอ็ม พิคเจอร์ส) รับบทเป็น เทนาร์
 สาวน้อยมหัศจรรย์ (เอ็ม พิคเจอร์ส) รับบทเป็น เจ้าหญิงไดอานาแห่งเทมีสกีรา
# รีการ์ดู ปึไรรา (นักฟุตบอลเกิด พ.ศ. 2519)
รีการ์ดู อาลึชังดรึ มาร์ติงส์ ซูวารึช ปึไรรา  เรียกสั้น ๆ ว่า รีการ์ดู เกิดเมื่อวันที่ 11 กุมภาพันธ์ ค.ศ. 1976 เป็นอดีตนักฟุตบอลอาชีพชาวโปรตุเกส เล่นในตำแหน่งผู้รักษาประตู

เขาใช้เวลาในการเช่นฟุตบอลอาชีพกับโบอาวิชตาและสปอร์ติงลิสบอนเป็นส่วนใหญ่ และได้ช่วยให้ทีมชนะเลิศในปรีไมราลีกา เขาลงแข่งมากกว่า 150 นัด (นัดแข่งทางการ) ช่วยให้ทีมชนะพอร์ชุกีสคัป เมื่อเขาอายุ 30 ปีเศษ ย้ายไปอยู่กับเรอัลเบติส

รีการ์ดูลงแข่งในทีมชาติในฟุตบอลโลก 2 ครั้ง และฟุตบอลชิงแชมป์แห่งชาติยุโรปอีก 3 ครั้ง เป็นที่จดจำในการนำทีมเข้าสู่รอบตัดสินฟุตบอลยูโร 2004
# อิแมนิวเอล สจวร์ต
อิแมนิวเอล สจวร์ต  เทรนเนอร์มวยสากลที่มีชื่อเสียงระดับโลกชาวอเมริกัน เจ้าของค่ายมวย "ครองก์ยิม" ที่มีชื่อเสียง

ประวัติ
อิแมนิวเอล สจวร์ต เกิดเมื่อวันที่   7 กรกฎาคม พ.ศ. 2487 ที่บอททอม ครีก รัฐเวสต์เวอร์จิเนีย  เมื่ออายุได้ 12 ปี ได้ย้ายมาอยู่ที่ดีทรอยต์ ในรัฐมิชิแกน พร้อมกับแม่  โดยพำนักอยู่ที่บริวสเตอร์ รีครีเอชัน เซ็นเตอร์ ซึ่งมี โจ หลุยส์ และ เอดดี ฟัตช์ ซ้อมอยู่บ่อยขึ้นเรื่อย ๆ และได้เริ่มชกมวยสากลสมัครเล่นที่นั่น

โดยที่สจวร์ตมีสถิติชกมวยสากลสมัครเล่นชนะ 94 ครั้ง แพ้ 3 ครั้ง รวมทั้งคว้าแชมป์ทัวร์นาเมนต์นวมทองแห่งชาติปี พ.ศ. 2506  รุ่นแบนตัมเวทมาได้ด้วย

สจวร์ตมีความสนใจในการฝีกสอนนักมวยสากลสมัครเล่นหลังจากนั้น แต่ด้วยสภาพการเงินของครอบครัวทำให้จำเป็นต้องหางานที่มีรายได้อย่างสม่ำเสมอมั่นคงทำ โดยทำงานเป็นช่างไฟฟ้าอยู่พักหนึ่ง

ในปี พ.ศ. 2514 สจวร์ต นำ เจมส์ สจวร์ต น้องชายวัย 15 ปีมาที่ครองก์ยิม หรือครองก์ รีครีเอชัน เซ็นเตอร์ ซึ่งอยู่ในบริเวณใกล้เคียงกัน และสจวร์ตได้ทำหน้าที่เป็นโค้ชแบบพาร์ตไทม์ให้กับที่นั่น

ครองก์ยิมเป็นที่รู้จักมากขึ้นเรื่อย ๆ ว่ามีนักมวยสมัครเล่นฝีมือดีอยู่มากมาย อีมานูเอล สจวร์ต จึงมีโอกาสฝีกสอนนักมวยสมัครเล่นชั้นนำของชาติหลายคน ก่อนสจวร์ตได้หันมาฝีกสอนนักมวยอาชีพฝีมือระดับแชมเปี้ยนมากมายในเวลาต่อมา เป็นการต่อยอดจากความสำเร็จในการฝึกสอนนักมวยสมัครเล่น

โดย ฮิลเมอร์ เคนตี ได้กลายเป็นแชมเปี้ยนโลกมวยสากลอาชีพคนแรกจากการฝึกสอนของอิแมนิวเอล สจวร์ต ในปี พ.ศ. 2523

อิแมนิวเอล สจวร์ต   ได้ฝึกสอนนักมวยหลายคน ที่เป็นนักมวยที่มีชื่อเสียงและฝีมือดีระดับโลกหลายต่อหลายคน อาทิ ออสการ์ เดอ ลา โฮยา, ฆูลิโอ เซซาร์ ชาเบซ, มิเกล กอตโต, มิเกล อังเฆล กอนซาเลซ, นาซีม ฮาเหม็ด, วลาดิเมียร์ คลิทช์โก, อีแวนเดอร์ โฮลีฟิลด์, เลนน็อก ลูอิส โดยเฉพาะอย่างยิ่งกับ โธมัส เฮิร์นส์ ที่ถือได้ว่าเป็นนักมวยที่สจวร์ตฝึกสอนมาตั้งแต่ต้น และเป็นแชมป์โลก 5 รุ่น และ 6 รุ่นคนแรกของโลก และเป็นหนึ่งในสี่ทหารเสือแห่งรุ่นกลางในยุคทศวรรษที่ 80 ซึ่งนับว่าเป็นนักมวยที่สร้างชื่อเสียงให้แก่สจวร์ตและครองก์ยิมเป็นอย่างยิ่ง

สจวร์ตถูกเสนอชื่อเข้าหอเกียรติยศกีฬามวยระหว่างประเทศ  และหอเกียรติยศมวยโลก จากผลงานอันยอดเยี่ยมในฐานะเทรนเนอร์และผู้บรรยายมวยระดับชั้นนำของโลกEmanuel Steward 

อีมานูเอล สจวร์ต ถึงแก่กรรมเมื่อวันที่ 25 ตุลาคม พ.ศ. 2555 ที่โรงพยาบาลในนครชิคาโก ด้วยอาการแทรกซ้อนหลังการผ่าตัดอวัยวะภายในช่องท้อง ด้วยอายุ 68 ปีเศร้า!สจ๊วตยอดเทรนเนอร์มวยลาโลกวัย68ปี จากสยามสปอร์ต
# เกาะหลีเป๊ะ
เกาะหลีเป๊ะ หรือ เกาะลีเป๊ะ เป็นเกาะกลางทะเลอยู่ในเขตตำบลเกาะสาหร่าย อำเภอเมืองสตูล จังหวัดสตูล อยู่ทางตอนใต้ของเกาะอาดัง ห่างจากแผ่นดินของจังหวัดสตูล 85 กิโลเมตร เขตอำนาจการควบคุมของอุทยานแห่งชาติหมู่เกาะตะรุเตาในจังหวัดสตูล เป็นชายหาดบนเกาะที่อุดมไปด้วยท้องทะเลที่สดใสสะอาด สวยงาม เป็นเกาะที่เงียบสงบ และมีน้ำที่ตื้นเขิน จุดเด่นของทางเกาะหลีเป๊ะ คือ ความเป็นธรรมชาติของปะการังรายล้อมรอบเกาะ มีเวิ้งอ่าวที่สวยงาม หาดทรายละเอียดนิ่มนวลขาวเหมือนแป้ง เกาะหลีเป๊ะ มีชายหาดที่สำคัญ ๆ อยู่ 4 หาด ได้แก่

หาดพัทยา ซึ่งอยู่ทางตอนใต้ของเกาะหลีเป๊ะ เป็นเกาะที่นักท่องเที่ยวนิยมเดินทางไปมากที่สุด

หาดซันไรท์ อยู่ทางทิศตะวันออกของเกาะหลีเป๊ะ ใกล้ ๆ กับหมู่บ้านชาวเล

หาดคาร์มา อยู่ทางตอนเหนือ ซึ่งหันหน้าเข้ากับเกาะอาดัง

หาดซันเซ็ท อยู่ทางทิศตะวันตก ซึ่งหันหน้าเข้ารับแสงของพระอาทิตย์ ตามชื่อของหาด

เกาะหลีเป๊ะ เป็นเกาะที่มีความกว้างระหว่างหัวเกาะไปถึงท้ายเกาะประมาณ 3 กิโลเมตร จัดเป็นเกาะขนาดเล็ก ถือเป็นเกาะที่อยู่สุดท้ายทางตอนใต้ของช่องแคบมะละกาของไทย เนื่องจากพื้นที่ถัดไปคือทะเลสากลที่เชื่อมกับทะเลของประเทศเพื่อนบ้าน คือ มาเลเซียหลีเป๊ะ' เสน่ห์ที่กำลังเสื่อมถอย'', "คำตอบ...จากคนชอบเที่ยว". คอลัมน์ โดย บริสุทธิ์ ประสพทรัพย์. เดลินิวส์''' ฉบับที่ 23,383 หน้า 20 ศิลปวัฒนธรรม: อาทิตย์ที่ 20 ตุลาคม 2556 แรม 1 ค่ำ เดือน 11 ปีมะเส็ง
# ฮาน่า ลีวิส
ฮาน่า ลีวิส (เกิด 17 พฤษภาคม พ.ศ. 2535) ชื่อเล่น ฮาน่า เป็นนักแสดงและนางแบบลูกครึ่งไทย-อังกฤษ สังกัดสถานีโทรทัศน์สีกองทัพบกช่อง 7 และเป็นเจ้าของตำแหน่งมิสทีนไทยแลนด์ 2010

 ประวัติ 
ฮาน่า เกิดที่อำเภอนาแก จังหวัดนครพนม จากพ่อของเธอซึ่งเป็นชาวอังกฤษ ส่วนมารดานั้นเป็นชาวไทย ที่มาสำหรับชื่อฮาน่านั้น ฮาน่า” มาจากภาษาญี่ปุ่นที่แปลไทยว่า “ดอกไม้” เพราะคุณแม่ของฮาน่ามีชื่อว่า “ดอกไม้” ก็ตั้งชื่อที่มีความหมายเหมือนกันให้เป็นชื่อของเธอ สำเร็จการศึกษาระดับปริญญาตรี คณะนิเทศศาสตร์ สาขาโฆษณาและประชาสัมพันธ์ มหาวิทยาลัยเกริก ปีการศึกษา 2560 และสำเร็จการศึกษาระดับปริญญาโท หลักสูตรปรัชญาดุษฎีบัณฑิต และหลักสูตรสารสนเทศศาสตรมหาบัณฑิต สาขาวิชาเทคโนโลยีสื่อสังคม มหาวิทยาลัยรังสิต

ฮาน่าเข้าสู่วงการบันเทิงจากการประกวดมิสทีนไทยแลนด์ ปี 2553ฮาน่า ลีวิส นางเอกดาวรุ่งที่น่าจับตามอง เจ้าของตำแหน่งมิสทีนไทยแลนด์ ปี 2010 โดยเป็นผู้ชนะการประกวดในปีนั้น หลังจากนั้นฮาน่าได้เซ็นสัญญาเข้าเป็นนักแสดงสังกัดช่อง 7 จากนั้นฮาน่าก็มีผลงานเรื่องแรกคือ ร้อยเล่ห์เสน่ห์ลวง รับบท ธาริน ในปี 2556

ปัจจุบันถูกนักแสดงรุ่นพี่ อ๊อฟ ชนะพล สัตยา ขอแต่งงาน เมื่อวันที่ 3 มิถุนายน พ.ศ. 2567

ในวันที่ 2 พฤศจิกายน พ.ศ. 2567 ฮาน่า กับ อ๊อฟ ชนะพล สัตยา ได้เข้าพิธีหมั้นตามประเพณีอีสาน ด้วยการบายศรีสู่ขวัญ เป็นการทำพิธีแบบเรียบง่าย ณ Misstar Cafe by Davika

 ผลงานการแสดง 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
 พ.ศ.  เรื่อง  บทบาท 2556  ร้อยเล่ห์เสน่ห์ลวง  ธาริน (ริน) 2557  ลูกผู้ชายหัวใจเข้ม  โบตั๋น 2558  สาวน้อยซอยรจนา  รจนา (โรส)   ข้ามากับพระ แก้วตา อาษาภักดี มรสุมสวาท  ปิยะธิดา 2559 ริษยา  ชนนี กรกตพงศ์ เจ้าพายุ  มาศจันทร์ ลีลาวงศ์วัฒนะกุล (จันทร์)  2561  สัมปทานหัวใจ  บุญจิรา ยิ่งประเสริฐ สมิงจ้าวท่า  ร.ท. หญิง โสภาวดี พันชูชัย 2562 พชรมนตรา  ปัทมา  กุหลาบเกราะเพชร  กัญญาวีร์ / ณัฐวรา 2564  ทางเสือผ่าน  วารี 2565  เจ้าสาวจำเลย  อิงจันทร์ (หนูจันทร์) ชาติพยัคฆ์ คมนักเลง  รุ้งรวี วงศ์ชุมสัก (รุ้ง)  2566  กล้าผาเหล็ก  มะไฟ ใจสิงห์ 2567 เล่ห์มยุรา  อุรัจวสี (อุ๊)  2568 ทุกอณูฤทัย หม่อมราชวงศ์นรีรัตน์ วโรรส (คุณหญิงนิด)   2569 เล๋ห์สมรส 

 ละครสั้น 
 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
 พ.ศ.  เรื่อง  บทบาท 2555  ฟ้ามีตา ตอน มือตบอันดับหนึ่ง  น้ำหวาน 2556  ฟ้ามีตา ตอน เข้าโรงเชือด ปลาย 2557  ฟ้ามีตา ตอน โรคที่ต้องรักษาให้หาย   เพชร 2566  พ่อจ๋าหนูรักพ่อ   ครูของชบา

 ผลงานพิธีกร
 ออนไลน์ 
 พ.ศ. 2561 : Ep.1 ฮาน่า มุกดา พลอย ทางช่อง YouTube : PHM Channel ร่วมกับ รัญดภา มันตะลัมพะ, มุกดา นรินทร์รักษ์

 รางวัล 
 มิสทีนไทยแลนด์ 2010 (2553)
 รางวัลพิเศษ Miss i-mobile จากเวที มิสทีนไทยแลนด์ 2010 (2553)
 รางวัลนาคราชอวอร์ด ครั้งที่ 4 สาขา ราชินีบู้หญิงยอดเยี่ยม  จากละคร กุหลาบเกราะเพชร (2562)
 มายามหาชนอวอร์ดส์ 2019 สาขา Female Rising Star ดาราหญิงมาแรง จากละคร กุหลาบเกราะเพชร
# ฮิโรชิ ฟูจิโอกะ
คูนิฮิโระ ฟูจิโอกะ  หรือ ฮิโรชิ ฟูจิโอกะ  เป็นนักแสดง นายแบบ นักแต่งเพลง นักร้องและพิธีกรชาวญี่ปุ่น เกิดเมื่อวันที่ 19 กุมภาพันธ์ ปีโชวะที่ 21 (ค.ศ. 1946,พ.ศ. 2489) เป็นนักแสดงที่เคยแสดงเป็นคาเมนไรเดอร์ หมายเลข 1 ในเรื่องคาเมนไรเดอร์ เมื่อปี พ.ศ. 2514

ในเดือนกันยายน 2562 เขาได้เปิดเผยว่าได้สมรสกับภรรยา ซึ่งเป็นคนนอกวงการ มาตั้งแต่ปี 2544 และมีบุตร 3 คนบุตรชายชื่อ มาโคโตะ (เกิดในปี 2546) ซึ่งเป็นนักแสดงเช่นเดียวกัน และบุตรสาวอีกสองคนชื่อ อามาเนะ (เกิดในปี 2548) และ ไม (เกิดในปี 2550)

ผลงาน
ละคร
 Q.E.D. (NHK, 2009, ep6)
 Zukkoke Sanningumi (NHK, 2004)
 Ashita ga Arusa (NTV, 2001, ep7)
 Asuka (NHK, 1999)
 Hana no Ran (NHK, 1994)
 Kasuga no Tsubone (NHK, 1989)
 Katsu Kaishu (NHK, 1974)
 คาเมนไรเดอร์สตรองเกอร์(TV Asahi,1975 ep 38-39)  รับบท ฮอนโก ทาเคชิ/ไรเดอร์หมายเลข1
 คาเมนไรเดอร์ V3 (TV Asahi, 1973, ep1-2,33-34) รับบท ฮอนโก ทาเคชิ/ไรเดอร์หมายเลข1
 คาเมนไรเดอร์  (TV Asahi, 1971) รับบท ฮอนโก ทาเคชิ/ไรเดอร์หมายเลข1

ภาพยนตร์
 Kamen Rider No.1 (2016)
 Kamen Rider # Heisei Rider VS Showa Rider Feat. Supersentai (2014)
 Gyakkyou nine (2005)
 K2 (1991)
 In the Line of Duty III (1988)
 Swordkill, aka Ghost Warrior (1986)
 Japan Sinks, aka Submersion of Japan (Nippon Chinbotsu, 1973)
# ราโคจิ
ราโคจิ (kōji mold) หรือชื่อวิทยาศาสตร์ว่า Aspergillus oryzae เป็นเชื้อราประเภทที่มีเส้นใย อยู่ในสกุล Aspergillus ซึ่งใช้ประโยชน์ในการหมักอาหาร โดยราชนิดนี้จะนิยมใช้ในอาหารจีนและอาหารญี่ปุ่นสำหรับการหมักซีอิ๊วจากถั่วเหลือง โดยเตรียมอยู่ในรูปของโคจิ ซึ่งเป็นหัวเชื้อที่ใช้เพื่อการหมัก นอกจากนั้นยังใช้กับกระบวนการ แซ็กคาริไฟ (กระบวนการเปลี่ยนแป้งให้เป็นน้ำตาล) ในข้าว ธัญพืช และมันฝรั่งในการทำเครื่องดื่มแอลกอฮอล์ เช่น หวงจิ่ว, สาเก, มักก็อลลี และ โชจู ซึ่งการนำ A. oryzae มาใช้นั้นมีมาตั้งแต่ 2,000 ปีที่ผ่านมา ซึ่งใช้ในการทำน้ำส้มสายชูที่หมักจากข้าว

ดร. เอจิ อิจิชิมะ จากมหาวิทยาลัยโทโฮกุ ได้เขียนถึงเชื้อรา A. oryzae ว่าเป็น “National Fungus” (ฟังไจแห่งชาติ) ในวารสารของสมาคมผู้ประกอบการเกี่ยวกับเครื่องดื่มแอลกอฮอล์ประเทศญี่ปุ่น (The Journal of The Brewing Society of Japan) เพราะความสำคัญของมันไม่เพียงแต่สำหรับการผลิตสาเก แต่ยังสำหรับการทำโคจิมิโซะ ซีอิ๊ว และส่วนประกอบอื่นๆ ของอาหารญี่ปุ่นพื้นบ้านแบบดั้งเดิม ซึ่งข้อเสนอของเขาได้รับการอนุมัติในที่ประชุมประจำปีของสมาคมปี 2006

“โคจิสีแดง” สร้างมาจาก Monascus purpureus

 ประวัติโคจิ 
300 ปีก่อนคริสตกาล – โคจิถูกนำมาใช้ครั้งแรกใน Zhouli (พิธีกรรมแห่งราชวงศ์โจว) ที่ประเทศจีน เป็นเหตุการณ์สำคัญที่นำมาซึ่งการพัฒนาความก้าวหน้าทางด้านอาหารของจีน ทำให้เกิดกรอบแนวคิดสำหรับสามเครื่องปรุงสำคัญที่หมักจากถั่วเหลือง คือ ซีอิ๊วและมิโซะ 'History of Koji - Grains and/or Soybeans Enrobed with a Mold Culture (300 BCE to 2012). 

 คุณสมบัติในการทำเหล้าสาเกและการทดสอบ 
คุณสมบัติของราสายพันธุ์ A. oryzae มีความสำคัญในกระบวนการเปลี่ยนแป้งให้เป็นน้ำตาล ซึ่งใช้ในการผลิตสาเกคุณสมบัติในการทำเหล้าสาเกและการทดสอบ

 Growth: เจริญอย่างรวดเร็วเมื่อขึ้นอยู่บนและในเมล็ดข้าว

 Enzymes: สามารถผลิตเอนไซม์อะไมเลส (Amylase) (α-amylase และ Glucoamylase)

 Aesthetics: กลิ่นหอม

 Color: มีการผลิตของ Deferriferrichrome,  Flavins

 จีโนม 
จีโนมของ A. oryzae ถูกเผยแพร่ครั้งแรกโดยสมาคมของบริษัท เทคโนโลยีชีวภาพประเทศญี่ปุ่น ในปี 2005 ซึ่งประกอบด้วยแปดโครโมโซม โดยแต่ละโครโมโซมประกอบด้วย 37 ล้านคู่เบส และยังมีอีก 12,000 จำนวนที่คาดว่าเป็นยีน (Predicted Genes) จีโนมของ A. oryzae ใหญ่เป็นอันดับหนึ่งในสามของสายพันธุ์รา Aspergillus ใน A. oryzae มียีนชนิดพิเศษอยู่หลากหลายที่คาดว่าจะมีส่วนเกี่ยวข้องกับเมแทบอลิซึมทุติยภูมิ สายพันธุ์ที่แยกได้ในปี 1950 เรียกว่า RIB40 หรือ ATTC 42149 ซึ่งเป็นแบบอย่างของสายพันธุ์ที่ใช้สำหรับต้มเหล้าสาเก

 การใช้งานด้านเทคโนโลยีชีวภาพ 
ผลิตสาร Resveratrol ซึ่งเป็นโพลีฟีนอลชนิดหนึ่ง สามารถผลิตได้จาก Glucoside piceid ที่ผ่านกระบวนการของการหมักโดย A. oryzae
# ม้าโทรจัน
สำหรับความหมายอื่น ดูที่ ม้าโทรจัน (คอมพิวเตอร์)
thumb|250px|ม้าโทรจัน ที่เมืองชานักกาเล ในปัจจุบัน
ม้าโทรจัน หรือ ม้าไม้เมืองทรอย  เป็นม้าขนาดใหญ่ที่ทำจากไม้ จากมหากาพย์อีเลียดเรื่องสงครามเมืองทรอย

ม้าไม้นี้เกิดขึ้นจากอุบายของโอดิสเซียส ในการบุกเข้าเมืองทรอย ที่มีป้อมปราการแข็งแรง หลังจากที่รบยืดเยื้อมานานถึง 10 ปีแล้ว ด้วยการให้ทหารสร้างม้าไม้นี้ขึ้นมา แล้วลากไปวางไว้หน้ากำแพงเมืองทรอย แล้วให้ทหารกรีกแสร้งทำเป็นล่าถอยออกไป เมื่อชาวทรอยเห็นแล้วเข้าใจว่าเป็นบรรณาการที่ทางฝ่ายกรีกสร้างขึ้นมาเพื่อบูชาเทพเจ้าและล่าถอยไปแล้ว จึงลากเข้าไปไว้ในเมืองและฉลองชัยชนะ เมื่อตกดึก ทหารกรีกที่ซ่อนตัวอยู่ในม้าไม้ ก็ไต่ลงมาเผาเมืองและปล้นเมืองทรอยได้เป็นที่สำเร็จอาชา ในหน้าประวัติศาสตร์ จากไทยรัฐ

ปัจจุบัน ม้าโทรจัน ได้กลายมาเป็นสำนวนในภาษาอังกฤษขุดโคตร Idioms โดย ภูวิท ฤกษ์ธนวัฒน์ (กรุงเทพฯ: Facebook, 2554) ISBN 9789747514483  และเป็นชื่อของโปรแกรมคอมพิวเตอร์ ที่เมืองชานักกาเล ประเทศตุรกี ซึ่งเคยเป็นที่ตั้งของเมืองทรอยจริงตามประวัติศาสตร์ ทางผู้สร้างภาพยนตร์เรื่อง Troy เมื่อปี ค.ศ. 2004 ก็ได้มอบม้าไม้ตัวที่ใช้ในเรื่องให้แก่เมือง ซึ่งกลายเป็นจุดสนใจและเป็นสถานที่ท่องเที่ยวสำคัญของเมืองด้วยหน้า 138-143, ตุรกีสี่ตอน...คอย-ทรอย-หอย-อร่อย!... ตอนที่สอง... ทรอย! โดย จอม ปัทมคันธิน คอลัมน์ Aqua Life. นิตยสาร Aquarium Biz ปีที่ 2 ฉบับที่ 26: สิงหาคม 2012
# ทางแยกต่างระดับบางปะอิน 1
ทางแยกต่างระดับบางปะอิน 1  เป็นชุมทางต่างระดับแห่งหนึ่งในจังหวัดพระนครศรีอยุธยา เป็นจุดตัดระหว่างถนนสายเอเชีย ถนนกาญจนาภิเษก และถนนพหลโยธิน ตั้งอยู่ในตำบลเชียงรากน้อย อำเภอบางปะอิน จังหวัดพระนครศรีอยุธยา

 รูปแบบของทางแยกต่างระดับ 
 สะพานข้ามทางแยกของถนนสายเอเชีย ในแนวบางปะอิน-พระนครศรีอยุธยา ซึ่งมาจากถนนพหลโยธิน และในแนวพระนครศรีอยุธยา-บางปะอิน มุ่งสู่ถนนพหลโยธินฝั่งขาเข้ากรุงเทพมหานครและมีทางเลี้ยวไปยังถนนกาญจนาภิเษก
 ถนนระดับดินของถนนกาญจนาภิเษก ในแนวเชียงรากน้อย-วังน้อยและมีทางเลี้ยวไปยังถนนพหลโยธิน
 ถนนระดับดินของถนนพหลโยธิน ในแนวบางปะอิน-วังน้อย และในแนววังน้อย-บางปะอินและมีทางเลี้ยวไปยังถนนกาญจนาภิเษกและถนนสายเอเชีย
 ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
 ทุกเส้นทางมีสะพานข้ามแยกเข้าหาถนนโดยตรง

บางปะอิน 1
บางปะอิน 1
# ถนนวงแหวนรอบเมืองร้อยเอ็ด
ทางหลวงแผ่นดินหมายเลข 232 หรือ ถนนวงแหวนรอบเมืองร้อยเอ็ด เป็นทางหลวงแผ่นดินที่มีลักษณะเป็นถนนวงแหวนเพื่อหลีกเลี่ยงปัญหาจราจรในเขตตัวจังหวัดร้อยเอ็ด ถนนวงแหวนรอบเมืองร้อยเอ็ดมีทั้งหมด 2 ช่วง คือถนนวงแหวนรอบเมืองร้อยเอ็ดด้านทิศเหนือและทิศใต้ ซึ่งเชื่อมต่อกันเป็นวงกลม แต่เดิมนั้น กรมทางหลวงได้กำหนดให้ถนนวงแหวนรอบเมืองร้อยเอ็ดเป็นทางหลวงแผ่นดินหมายเลข 23 ในช่วงแผนพัฒนาเศรษฐกิจและสังคมแห่งชาติ ฉบับที่ 5 ได้กำหนดให้เมืองร้อยเอ็ด อุบลราชธานีและสุรินทร์ เป็นศูนย์กลางทางพัฒนาชนบททุ่งกุลาร้องไห้และเขตภาคอีสานตอนกลาง (มีฐานะเป็นเมืองรองจาก 3 เมืองใหญ่) เมืองร้อยเอ็ดได้เกิดการเปลี่ยนทางด้านเศรษฐกิจเพิ่มขึ้นทำให้ภายในตัวเมืองชั้นในเกิดปัญหามากมายเช่น ปัญหาการจราจร การบุกรุกโบราณสถาน จึงมีการแก้ปัญหาด้วยการสร้างทางเลี่ยงเมืองร้อยเอ็ดทิศใต้ขึ้นและทิศเหนือในเวลาต่อมา ปัจจุบันวงแหวนรอบเมืองร้อยเอ็ด มีทั้งหมด 3 วง คือ
 วงแหวนรอบคูเมือง (ถนนรอบเมือง)
 วงแหวนรอบกลาง
 วงแหวนรอบนอก (ทางหลวงแผ่นดินหมายเลข 232)

 รายชื่อทางแยก 

 สถานที่สำคัญ 
 มหาวิทยาลัยมหามกุฏราชวิทยาลัย (ชานเมือง)
 โฮมโปร สาขาร้อยเอ็ด
 โรบินสันไลฟ์สไตล์เซ็นเตอร์ (เปิดปี 57)
ไทวัสดุ สาขาร้อยเอ็ด
โกลบอลเฮาส์ สาขาร้อยเอ็ด สำนักงานใหญ่
โรงเรียนพระกุมาร
ตลาดประตูน้ำ
 เจดีย์หลวงตามหาบัว
ท่าอากาศยานร้อยเอ็ด